《次儿栋代运北征 其二》
清代·顾永年

生儿廿岁余，教养无一善。既失阿母欢，父亦罕见面。

寒不曾暖阿，饥不曾饱饭。虽负读书名，谁与给笔砚。

所生尚如此，何况疏与远。儿命本来穷，父又遭谪谴。

徒步出长城，三载忘其倦。方喜共生还，谁料复征战。

禾黍或不登，荑稗时亦荐。乃知秋实成，不在种贵贱。

作者简介：顾永年，字九恒，号桐村，钱塘人。康熙乙丑进士，官甘肃华亭知县。有《梅东草堂诗》。